
POSTUPAK KOD JEDNOG UČENIKA OBOLJELOG OD COVID-19 KOJI JE BIO NA NASTAVI U 
VRIJEME ZARAZNOSTI 


Skola zaprima informaciju od nadležnog zavoda za javno zdravstvo ili od roditelja o pozitivnom 
nalazu učenika koji je boravio u školi u vrijeme kada je bio zarazan. 


Vrijeme zaraznosti počinje 48 sati prije početka simptoma kod simptomatskih osoba ili 48 sati 


prije uzimanja uzorka (brisa) čiji je rezultat pozitivan, a traje u pravilu deset dana od početak 
znakova bolesti ili uzimanja brisa. 


Škola nadležnom zavodu za javno zdravstvo dostavlja popis učenika (ime i prezime, datum 
rođenja, OIB, adresa, telefon roditelja, datum zadnjeg kontakta) koji su ostvarili sljedeći oblik 
kontakta s pozitivnim učenikom: 
1. Učenici koji su u učionici sjedili u istoj klupi i unutar polumjera (radijusa) od 2 m u svim 
smjerovima. 
2. Učenici koji su zajedno putovali dulje od 15 minuta na način da su blizu sjedili/stajali (u 
organiziranom prijevozu unutar polumjera od 2 m). 
3. Učenici koji su se više vremena družili (razgovarali) s pozitivnim učenikom u 
zatvorenom prostoru (dulje od školskih odmora). 
4. Učenici koji su ostvarili direktan fizički kontakt (rukovanje, grljenje, poljubac, kontakt 
tijela s tijelom na nastavi tjelesne i zdravstvene kulture koja se odvijala u zatvorenom 
prostoru) ili koji su dijelili iste predmete (čaše, bočice svodom). 


Kada se radi o učenicima 5.-8. koji nisu nosili masku u učionici i nisu sjedili na međusobnoj 
udaljenosti od najmanje 1,5 m*, odnosno o srednjoškolskim učenicima koji nisu nosili masku u 
učionici i nisu sjedili na međusobnoj udaljenosti od najmanje 2 m*, škola ima obavezu sve 
učenike iz razrednog odjela koji su bili prisutni na nastavi staviti na popis. 

*Navedeno se odnosi na slučaj povoljne epidemiološke situacije kad nadležni lokalni stožer, na 
prijedlog ustanove i suglasnost osnivača, odluči da za pojedinu školu učenici ne moraju nositi 

maske iako nije ostvaren razmak između učenika od 1,5 m u 5.-8. razreda osnovne škole odnosno 
2 m u srednjoj školi. 


Škola utvrđuje o kojim učenicima se radi temeljem unaprijed utvrđenog rasporeda sjedenja pod 
točkom 1. i, ako se radi o organiziranom prijevozu, pod točkom 2. O kojim učenicima se radi 
školi iskazuje pozitivan učenik samostalno ili, ako se radi o mlađim učenicima, uz pomoć 
roditelja. Posebno kod mlađih učenika prihvaća se činjenica da se ne može raditi o potpuno 
točnom podatku pa ono što učenik iskaže potrebno je prihvatiti u dobroj vjeri, te molimo sve za 
razumijevanje. Samoizolaciji ne podliježu cijepljeni učenici (14 dana do 9 mjeseci nakon 
završetka cijepljenja), učenici koje su preboljele COVID-19 unazad devet mjeseci, kao i učenici 
koji su preboljeli i primile jednu dozu cjepiva u osam mjeseci od početka bolesti i to devet 
mjeseci od primitka cjepiva, pa ih škola ne stavlja na popis. 


U iznimnim situacijama kada škola ne uspije pripremiti popis učenika isti dan kada zaprimi 
informaciju o pozitivnom učeniku, sljedeći radni dan cijeli razredni odjel može ostati na nastavi 
na daljinu o čemu roditelje obavještava škola. 


Zavod za javno zdravstvo za učenike koje škola dostavi na popisu izriče mjeru aktivnog 
zdravstvenog nadzora u samoizolaciji. 


Škola obavještava roditelje o samoizolaciji. 
Učenici koji nisu na popisu koji priprema škola, ne podliježu samoizolaciji. 


Kod pojave bolesti još jednog ili više učenika iz istog razrednog odjeljenja, za koje se procjeni 
da je posljedica kontakta s ranije oboljelim učenikom, cijelom razrednom odjeljenju određuje 
se samoizolaciju (svima koji su bili prisutni u učionici na nastavi za vrijeme zaraznosti), do 
dobivanja nalaza testiranja djeteta. Djelatnici/učitelji također u tom slučaju mogu podlijeći 
karanteni ako se procjenjuje da su zbog načina održavanja nastave bili izloženi bliskom 
kontaktu s učenicima. 


Specifične situacije mogu zahtijevati drugačije postupanje prema procjeni epidemiologa i/ili 
liječnika školske medicine. 

